CELEX: 32016R1776
Language: fi
Date: 2016-10-06 00:00:00
Title: Komission asetus (EU) 2016/1776, annettu 6 päivänä lokakuuta 2016, Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse sukraloosin (E 955) käytöstä arominvahventeena lisättyä sokeria tai polyoleja sisältävässä purukumissa (ETA:n kannalta merkityksellinen teksti)

7.10.2016   
            
            
               FI
            
            
               Euroopan unionin virallinen lehti
            
            
               L 272/2
            
         KOMISSION ASETUS (EU) 2016/1776,
   annettu 6 päivänä lokakuuta 2016,
   Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse sukraloosin (E 955) käytöstä arominvahventeena lisättyä sokeria tai polyoleja sisältävässä purukumissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (2)
            
            
               Kyseinen luettelo voidaan saattaa ajan tasalle Euroopan parlamentin ja neuvoston asetuksen (EY) N:o 1331/2008 (2) 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai hakemuksen johdosta.
            
         
               (3)
            
            
               Sukraloosin (E 955) käytöstä arominvahventeena lisättyä sokeria tai polyoleja sisältävässä purukumissa toimitettiin hakemus 19 päivänä tammikuuta 2015. Hakemus asetettiin myöhemmin jäsenvaltioiden saataville asetuksen (EY) N:o 1331/2008 4 artiklan mukaisesti.
            
         
               (4)
            
            
               Euroopan unionin elintarvikealan tiedekomitea arvioi sukraloosia vuonna 2000 ja vahvisti sen hyväksyttäväksi päiväsaanniksi (ADI) 15 milligrammaa painokiloa kohti (3).
            
         
               (5)
            
            
               Sukraloosi (E 955) käytettynä arominvahventeena lisättyä sokeria tai polyoleja sisältävässä purukumissa lisää purukumin maun kokonaisvoimakkuutta, ja sen ansiosta maku säilyy muihin elintarvikelisäainevalmisteihin verrattuna kauemmin voimakkaana purukumia pureskeltaessa. Kuluttajan kokonaiskokemusta purukumin pureskelusta parannetaan näin lisäämällä maun voimakkuutta ja kestoa.
            
         
               (6)
            
            
               Jos sukraloosia sallitaan käytettävän 1 200 mg/kg lisättyä sokeria tai polyoleja sisältävässä purukumissa, lisäaineen E 955 saanti lisääntyisi seuraavissa rajoissa: 0–0,1 prosenttia ADI-arvosta keskikulutuksen tapauksessa ja 0–4,3 prosenttia ADI-arvosta suurkulutuksen tapauksessa. Tätä pidetään kuluttajan kannalta vähäisenä lisäaltistuksena, joka ei aiheuta turvallisuusriskiä.
            
         
               (7)
            
            
               Asetuksen (EY) N:o 1331/2008 3 artiklan 2 kohdan mukaan komissio pyytää Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, lausunnon asetuksen (EY) N:o 1333/2008 liitteessä II esitetyn unionissa hyväksyttyjen elintarvikelisäaineiden luettelon saattamiseksi ajan tasalle, paitsi jos tällä ajan tasalle saattamisella ei todennäköisesti ole vaikutusta ihmisten terveyteen. Koska sukraloosin (E 955) käytön salliminen arominvahventeena lisättyä sokeria tai polyoleja sisältävässä purukumissa merkitsee edellä tarkoitetun luettelon sellaista ajan tasalle saattamista, jolla ei todennäköisesti ole vaikutusta ihmisten terveyteen, elintarviketurvallisuusviranomaiselta ei ole tarpeen pyytää lausuntoa.
            
         
               (8)
            
            
               Sen vuoksi on aiheellista sallia sukraloosin (E 955) käyttö arominvahventeena lisättyä sokeria tai polyoleja sisältävässä purukumissa (elintarvikkeiden alaryhmä 5.3) niin, että enimmäismäärä on 1 200 mg/kg.
            
         
               (9)
            
            
               Sen vuoksi asetuksen (EY) N:o 1333/2008 liitettä II olisi muutettava.
            
         
               (10)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1333/2008 liite II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä lokakuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 354, 31.12.2008, s. 16.
   
      (2)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
   
      (3)  Elintarvikealan tiedekomitean lausunto sukraloosista (hyväksytty 7 päivänä syyskuuta 2000) on saatavilla verkossa osoitteessa: http://ec.europa.eu/food/fs/sc/scf/out68_en.pdf
   
      LIITE
      Muutetaan asetuksen (EY) N:o 1333/2008 liitteessä II oleva E osa seuraavasti:
      
                  1.
               
               
                  Muutetaan elintarvikeryhmää 5.3 ”Purukumi” seuraavasti:
                  
                              a)
                           
                           
                              lisätään lisäainetta E 951 koskevan kohdan jälkeen kohta seuraavasti:
                              
                                           
                                       
                                       
                                          ”E 955
                                       
                                       
                                          Sukraloosi
                                       
                                       
                                          1 200 
                                       
                                       
                                          (12)
                                       
                                       
                                          Ainoastaan lisättyä sokeria tai polyoleja sisältävät, arominvahventeena”
                                       
                                    
                        
                              b)
                           
                           
                              muutetaan alaviitettä (12) seuraavasti:
                              
                                          ”(12)
                                       
                                       
                                          Jos lisäaineita E 950, E 951, E 955, E 957, E 959 ja E 961 käytetään purukumissa yhdessä, kunkin enimmäismäärää alennetaan suhteessa.”